Okresná prokuratúra Bratislava IV 
Hanulova 9/A, 844 61 Bratislava 4

Sp. zn. : 1 Pv 947/12/1104	Bratislava IV, 29.5.2015
EEČ : 2-11-29-2015

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava IV zo dňa 1.7.2013, spisová značka 1 Pv 947/12/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
vedeného na Odbore kriminálnej polície Okresného riaditeľstva PZ Bratislava IV pod sp. zn. XXXXX  pre prečin neoprávneného vyrobenia  a používania platobného prostriedku, elektronických peňazí alebo inej platobnej karty podľa   § 219 ods. 1 Tr. zák.  na tom skutkovom základe, že
dňa XXXXX v Bratislave z bytu XXXXX  bez súhlasu poškodenej XXXXX z kabelky poškodenej vzala platobnú kartu VISA Card, vydanú k účtu č. XXXXX vedenému XXXXX a. s. na  meno poškodenej a následne  prostredníctvom uvedenej karty dňa 24.10.2012 v čase o 18.44 hod. zrealizovala z terminálu XXXXX nachádzajúceho sa v XXXXX na XXXXX neoprávnený  výber  hotovosti z účtu poškodenej vo výške 60,- €, čím  spôsobila poškodenej XXXXX škodu v celkovej výške 60,- €.

Uznesením prokurátora Okresnej prokuratúry Bratislava IV zo dňa 1.7.2013, spisová značka 1 Pv 947/12/1104, bola určená obvinenej skúšobná doba v trvaní 18 mesiacov.
Odôvodnenie:
XXXXX prokuratúry Bratislava IV dňa 01.07.2013 uznesením sp. zn. 1Pv 947/12 podmienečne zastavila trestné stíhanie obvinenej XXXXX pre prečin neoprávneného vyrobenia  a používania platobného prostriedku, elektronických peňazí alebo inej platobnej karty podľa   § 219 ods. 1 Tr. zák.  
Uznesenie o podmienečnom zastavení trestného stíhania nadobudlo právoplatnosť dňa 13.07.2013. Obvinenej XXXXX bola určená skúšobná doba v trvaní 18 mesiacov, ktorá uplynula dňa 13.01.2015. Po jej uplynutí prokurátorka skúmala podmienky pre ďalšie rozhodnutie vo veci a zadovážila správy a posudky k osobe obvinenej. 
Zo zabezpečených správ vyplýva, že obvinená bola počas skúšobnej doby zamestnaná do 31.03.2014 v XXXXX následne od 22.05.2014 do 30.11.2014 v XXXXX. Z výpisu registra priestupkov obvinenej vyplýva, že po nadobudnutí právoplatnosti vyššie uvedeného rozhodnutia bola 1 krát priestupkovo riešená a to XXXXX dňa XXXXX za priestupok na úseku cestnej premávky podľa § 22 ods.1 písm.l) Zák., č. 372/1990 Z.z., za čo jej bolo uložené napomenutie. 
Z odpisu registra trestov vyplýva, že počas skúšobnej doby nespáchala žiadny novší trestný čin, z lustrácie v systéme AVÍZO vyplýva, že v súčasnosti nie je trestne stíhaná.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Zo skutočností vyššie uvedených vyplýva, že obv. XXXXX splnila podmienky pre rozhodnutie o svojom osvedčení sa. Počas skúšobnej doby nespáchala žiadny trestný čin. Dopustila sa síce priestupku, avšak jedná sa o priestupok menšej spoločenskej nebezpečnosti, ktorý bol vyriešený namieste príslušníkmi polície, pričom obvinenej bolo uložené napomenutie. Vyhodnotením správ k osobe obvinenej teda možno konštatovať, že viedla život riadneho občana.  
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e). 
S poukazom na uvedené skutočnosti som rozhodla o osvedčení sa obv. XXXXX v skúšobnej dobe podmienečného zastavenia trestného stíhania. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka